《题九华山用太白联句韵》
宋代·喻良能

千古池阳郡，九峰应最华。
明珠绚晨露，丽绮粲晴霞。
岭头过子晋，岩腹憩洪崖。
谪仙无复见，空想夏侯家。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。